Polokwane-dubbelmoord: Vyf hoor oor borgtog | Maroela Media
Polokwane-dubbelmoord: Vyf hoor oor borgtog
Die twee vroue wat vermoor is (Foto: Facebook)
Die Gautengse sakevrou se man en nog vier verdagtes, wat vroeër in hegtenis geneem is in verband met die moord op haar en nog 'n vrou verlede maand, is borgtog geweier.
Thabo Stanley Leshabane (57) het Dinsdag saam met John Zulu (30), Ndondo Buthelezi (25), Bhekimeze Phiyose (34) en Thembelani Dlamini (30) in die landdroshof in Polokwane verskyn op twee aanklagte van moord en die onwettige besit van vuurwapens en ammunisie.
Dít nadat Leshabane se vrou, Makoena Mabusela-Leshabane (46), en Tebogo Mphuti (35), ook 'n sakevrou, op 10 Oktober doodgeskiet is waar hulle in 'n luukse motor in die Magna Via-nywerheidsgebied gesit het. Hulle het vroeër met 'n eiendomsagent ooreengekom om daar te ontmoet om na sakepersele te kyk.
Kol. Moatshe Ngoepe, woordvoerder van die polisie, sê die saak is nou tot 13 November uitgestel.
Familie weier om ontbinde liggaam te begrawe
Richard Mdluli nie in hof weens swak gesondheid
Wragtag pragtig laat hulle sit! Sulke mense hoort nie in die samelewing nie. Daar's mos genoeg plek in die tronk siende dat 19 000 vry gelaat is gedurende Covid. Hou net plek vir Ace ook asb